
BIROUL  PERMANENT
AL
CAMEREI  DEPUTAŢILOR




Vă înaintăm, alăturat, raportul asupra Proiectului de Lege privind aprobarea Ordonanţei de urgenţă a Guvernului nr.17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi, trimis cu adresa nr. Plx.234/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.


PREŞEDINTE,

   Sorin LAZĂR

RAPORT

Proiect de Lege privind aprobarea Ordonanţei de urgenţă a Guvernului nr.17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere pe fond, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr.17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege  în şedinţa din 15 aprilie 2019.
La dezbaterea proiectului de Lege s-a avut în vedere, avizul favorabil al Comisiei pentru servicii şi industrii şi avizul favorabil al Consiliului Legislativ.
Proiectul de lege supus dezbaterii are ca obiect de reglementare, stimularea achiziţiei de autoturisme noi în cadrul programului, cu efecte benefice asupra înnoirii parcului auto. Astfel, actul normativ  contribuie la sprijinirea de către stat a accesului persoanelor fizice la credite destinate achiziţionării de autoturisme noi, în condiţii avantajoase.
Prin modificările propuse se doreşte promovarea vehiculelor de transport rutier nepoluante şi eficiente din punct de vedere energetic, care vor duce la reducerea emisiilor de gaze cu efect de seră în transporturi, respectiv la înnoirea parcului auto naţional, având în vedere că din acest an se pot introduce praguri maxime de emisii de CO2 în aglomeraţiile urbane.
Prin cele doua programe RABLA CLASIC şi RABLA PLUS,  populaţia poate accesa unul dintre cele două programe sau, concomitent, pe ambele, coroborat cu faptul că acestea vin cu bonusuri.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 04 iunie 2019.
La lucrările Comisiei și-au înregistrat prezența un număr de 24 deputați, din totalul de 25 de membri.
La dezbaterea proiectului de lege au participat, în calitate de invitați, reprezentanți ai Ministerului Finanţelor Publice.
În urma examinării proiectului de lege şi a opiniilor exprimate deputații prezenți la lucrări au hotărât, cu majoritate de voturi, să propună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.





	PREŞEDINTE,

Sorin LAZĂR
	SECRETAR,

Andrei POP











Şef serviciu
Giorgiana Ene

Consilier parlamentar
 Ionuţ Brad

